
ANNEX DE CRITERIS D'AVALUACIÓ 



BLOC A. CAPACITAT DE L'ENTITAT SOL·LICITANT I QUALITAT DEL CONSORCI (fins a 25 punts)

A1. Capacitat de gestió de l'entitat sol·licitant (fins a 9 punts). Seran objecte de valoració els aspectes següents:

	
	Puntuació

	- Implantació territorial de l'entitat sol·licitant a la Comunitat Valenciana (fins a 3 punts):

 -L'entitat sol·licitant té la seua seu central a la Comunitat Valenciana i esta informació consta en el Registre d'Agents de la Cooperació Internacional al Desenrotllament de la Comunitat Valenciana abans de la finalització del termini de presentació de sol·licituds de la convocatòria de subvencions.
	
1 punt

	- L'entitat sol·licitant està inscrita en el Registre d'Agents de la Cooperació Internacional al Desenrotllament de la Comunitat Valenciana, amb una antiguitat de 5 o més anys, a comptar des de la publicació de la convocatòria de subvencions en el DOGV.

	
1 punt

	-L'entitat sol·licitant ha rebut finançament de la Generalitat Valenciana per al desenrotllament de projectes d'educació per a la ciutadania global en, almenys, una de les 2 convocatòries de subvencions immediatament anteriors.
	1 punt

	-Experiència en matèria de cooperació al desenrotllament al país d'intervenció (fins a 3 punts):

-L'entitat sol·licitant acredita convenientment una experiència de 2 o més projectes de Cooperació Internacional al Desenrotllament executats al país d'intervenció.
	2 punts

	-L'entitat sol·licitant acredita tindre una estratègia d'intervenció pròpia al país o regió d'actuació en la qual s'emmarca el projecte, vigent en el moment de finalització del termini per a presentar la sol·licitud, que preveja les estratègies, objectius i línies d'actuació prioritàries amb una visió de llarg termini.
	1 punt

	
-Base social de l'entitat a la Comunitat Valenciana (fins a 3 punts):

-L'entitat sol·licitant pertany a una o més estructures de coordinació a la Comunitat Valenciana.
	1 punt

	-L'entitat sol·licitant acredita que disposa de més de 25 persones associades, afiliades o, si és el cas, col·laboradores que tinguen residència a la Comunitat Valenciana.
	1 punt

	-L'entitat disposa d'un pla de voluntariat vigent en el moment del tancament del termini de sol·licitud de la subvenció, i en este pla es reflectixen amb detall, almenys, els processos de captació i sensibilització, acolliment, formació, funcions i tasques, drets i obligacions de les persones voluntàries, seguiment i avaluació del pla.
	1 punt









A2. Implantació de mesures de responsabilitat social (fins a 6 punts). Seran objecte de valoració els aspectes següents:
	
	Puntuació

	-L'entitat sol·licitant i, si és el cas, les entitats consorciades han obtingut la qualificació com a entitat socialment responsable per part d'organisme públic competent.
	
3 punts

	-L'entitat sol·licitant té un pla d'igualtat inscrit en el Registre de convenis i acords col·lectius de treball (REGCON), o visat pel centre directiu de l'Administració de Generalitat amb competència en matèria de dona o organisme equivalent en una altra comunitat autònoma.
	
3 punts



A3. Qualitat del consorci (fins a 10 punts). Entesa com la capacitat de les entitats consorciades per a impulsar el projecte i per a generar aliances duradores en matèria de cooperació al desenrotllament des d'un enfocament estratègic. Seran objecte de valoració els aspectes següents:

	
	Puntuació

	-Nivell de participació i instruments de coordinació de les entitats consorciades i perspectiva estratègica:

-S'identifiquen clarament les organitzacions i institucions que formen part del consorci per al desenrotllament, es descriu amb detall l'aportació de cadascuna d'estes al projecte i la seua participació, i s'especifiquen amb detall els instruments de coordinació.
	
Fins a 3 punts

	-S'especifiquen les sinergies esperades de l'associació entre les entitats consorciades, en el marc d'una visió estratègica que aferme la sostenibilitat del consorci per al desenrotllament en el mitjà i llarg termini.
	
Fins a 4 punts

	-Impacte del projecte a la Comunitat Valenciana:

-El projecte formulat identifica amb claredat els impactes que s'obtindran a la Comunitat Valenciana, contribuint a la creació o consolidació de llaços de treball estratègic entre agents de la Comunitat Valenciana i agents del Sud, o un altre tipus d'impactes que fomenten la generació de bones pràctiques en matèria de cooperació al desenrotllament i drets humans entre els agents socials, públics i privats de la Comunitat Valenciana.
	
Fins a 3 punts



BLOC B. QUALITAT DEL PROJECTE TÈCNIC (fins a 75 punts)

B1. Pertinència al context (fins a 15 punts). Entesa com la capacitat del projecte per a tindre un impacte positiu en les condicions de vida de les persones que viuen en contextos de major vulnerabilitat, des d'un enfocament de gènere basat en drets humans. Seran objecte de valoració els aspectes següents:
	
	Puntuació

	- Qualitat de la identificació i el diagnòstic realitzats:
El projecte identifica clarament els processos que es proposa millorar, des d'un enfocament basat en drets humans, definix amb claredat els problemes sobre els quals actuarà i identifica altres agents que treballen en el territori per a facilitar la coordinació i la complementarietat d'actuacions; el diagnòstic realitzat incorpora els enfocaments transversals de gènere, medi ambient, infància i diversitat funcional, entre altres que puguen ser pertinents.
	
Fins a 5 punts

	-Idoneïtat de la justificació de la intervenció:
El projecte justifica de manera fonamentada el mode en què les actuacions proposades representen una solució adequada, pertinent i viable per a millorar els processos de desenrotllament identificats, així com el potencial impacte positiu i significatiu en les condicions de vida de les persones amb menys recursos, especialment entre les dones i els col·lectius més vulnerables.
	
Fins a 5 punts

	- Detall i concreció en l'anàlisi de riscos i hipòtesis:
La proposta inclou una anàlisi detallada i realista de les hipòtesis o factors de risc que poden afectar l'execució del projecte, i estos factors es presenten contextualitzats localment; l'anàlisi realitzada incorpora l'enfocament de gènere basat en drets humans i l'enfocament de sostenibilitat ambiental, entre altres enfocaments transversals la incorporació dels quals fora pertinent en funció de l'àmbit i context d'intervenció.
	
Fins a 5 punts




B2. Capacitat de transformació (fins a 10 punts). Entesa com la capacitat, expressada en el projecte, d'adoptar un enfocament integral d'intervenció, en el marc d'una visió estratègica que facilite transformacions a llarg termini. Seran objecte de valoració els aspectes següents:

	
	Puntuació

	-Desenrotllament i concreció d'una estratègia de treball a llarg termini en la zona d'intervenció:
El projecte s'emmarca en una línia estratègica d'intervenció consolidada a la regió o zona d'actuació i, en el marc d'eixe enfocament estratègic, es complementa amb altres actuacions desenrotllades anteriorment (o en execució) per l'entitat sol·licitant o les entitats consorciades, dirigides als mateixos titulars de drets, responsabilitats o obligacions i desenrotllades en un àmbit de treball sectorial coherent amb el que es proposa en el projecte formulat.
	
Fins a 5 punts

	-Incorporació al projecte de l'enfocament local global:
La proposta presentada incorpora actuacions de sensibilització o d'educació per a la ciutadania global a la Comunitat Valenciana i estes actuacions són pertinents al projecte en el qual s'emmarquen, i la planificació expressa de manera clara el seu abast, persones destinatàries, metodologia i temporalització, detallant-se suficientment les activitats a desenrotllar.
	
Fins a 5 punts



B3. Eficàcia i coherència de la formulació (fins a 15 punts). Entesa com la qualitat de la formulació i la coherència en la definició dels diferents components de la matriu de planificació del projecte, així com a la seua viabilitat i avaluabilitat. Seran objecte de valoració els aspectes següents:
	
	Puntuació

	-Claredat i viabilitat dels objectius i resultats del projecte tècnic formulat: 
Els objectius i resultats del projecte es descriuen amb claredat i concreció, estan adequadament dimensionats i el seu assoliment és clarament viable en el marc temporal del projecte i amb els recursos disponibles i les activitats programades.
	
Fins a 5 punts

	-Claredat i concreció del disseny d'indicadors d'avaluació i les fonts de verificació:
Els indicadors i les fonts de verificació expressats en la matriu de planificació del projecte estan clarament definits i faciliten l’avaluabilitat del projecte.
	Fins a 5 punts

	-Claredat de la incorporació en el disseny del projecte dels enfocaments transversals establits com a prioritaris en el Pla director de la cooperació valenciana al desenrotllament vigent.
El disseny de la matriu incorpora de manera completa, en els seus diferents components, l'enfocament de gènere basat en drets humans i, atesa la naturalesa sectorial del projecte i al context concret d'intervenció, incorpora adequadament altres enfocaments transversals establits com a prioritaris en el Pla director de la cooperació valenciana al desenrotllament vigent.
	
Fins a 5 punts








B4. Participació i perspectives de sostenibilitat de la intervenció (fins a 10 punts). Entesa com el lideratge i apropiació del procés i dels resultats per part de la població destinatària, així com la capacitat del projecte per a generar sinergies entre actors locals diversos i enfortir les seues capacitats per a la multiplicació dels assoliments, des d'un enfocament de gènere basat en drets humans. Seran objecte de valoració els següents aspectes:


	
	Puntuació

	- Nivell de detall i concreció en la definició de mesures proposades en el projecte per a la generació de sinergies entre actors locals de diferents àmbits.
La proposta identifica amb claredat els diferents titulars (de drets, responsabilitat i obligacions) que s'implicaran en el projecte a escala local, i detalla els protocols i instruments de coordinació i participació, així com la seua rellevància per a la sostenibilitat futura dels assoliments que es pretén aconseguir; la identificació dels titulars s'ha realitzat des d'un enfocament de gènere basat en drets humans.
	
Fins a 5 punts

	-Pertinència de les mesures proposades per a l'enfortiment de les capacitats locals:
La intervenció descriu de manera concreta els processos que facilitaran, des d'un enfocament de gènere basat en drets humans, l'enfortiment de les capacitats a escala local, impulsant la participació i el lideratge dels actors locals (persones, institucions, organitzacions, xarxes) amb la finalitat de facilitar l'apropiació dels processos de desenrotllament. Estos processos estan dissenyats des d'un enfocament de gènere basat en drets.
	
Fins a 5 punts



B5. Eficiència i qualitat dels processos de conducció del projecte (fins a 20 punts). Entesa com l'adequació entre objectius i recursos sol·licitats, la capacitat de crear complementarietats entre instruments diversos d'intervenció, així com la qualitat dels mitjans i instruments per al seguiment i avaluació dels assoliments proposats, que faciliten un adequat control financer i l'adaptació permanent del projecte a les condicions canviants del context d'intervenció. Seran objecte de valoració els aspectes següents:


	
	Puntuació

	-Adequació dels conceptes de gasto a les activitats programades (fins a 10 punts). 

	


	-Els conceptes de gasto reflectits en el pressupost són adequats al conjunt d'activitats previstes i estan correctament dimensionats en funció del tipus d'intervenció proposada.
	Fins a 5 punts

	-El pressupost està detallat i emplenat de manera completa i estan definits tots els gastos que s'inclouen en el desenrotllament del projecte o programa en funció dels objectius i activitats plantejades.
	Fins a 5 punts

	
-Qualitat dels procediments i instruments de seguiment i avaluació
Els protocols i els instruments de monitoratge i avaluació estan clarament sistematitzats i es descriuen amb detall en la formulació del projecte; estos protocols s'han dissenyat des d'un enfocament de gènere.
	
Fins a 5 punts

	
- Qualitat en el disseny de les activitats de socialització de resultats i rendició de comptes en terreny i a la Comunitat Valenciana
	Fins a 5 punts















B6. Alineació amb les prioritats de la Generalitat Valenciana (fins a 5 punts). Entesa com la coherència del projecte amb les prioritats expressades en les polítiques públiques aprovades per la Generalitat Valenciana en matèria de cooperació internacional al desenrotllament. Seran objecte de valoració els  aspectes següents:

	
	Puntuació

	-Alineació del projecte amb les polítiques de cooperació al desenrotllament de la Generalitat Valenciana:
El projecte s'alinea amb els eixos i estratègies del Pla director de la cooperació valenciana al desenrotllament vigent, i existix una anàlisi detallada de la seua contribució a l'assoliment dels objectius i resultats.
El consorci incorpora la participació almenys d’una empresa amb seu a la Comunitat Valenciana i preveu la generació de llaços estratègics en matèria de desenrotllament productiu.
	Fins a 3 punts
Fins a 2 punts



BLOC C. QUALITAT DE LA INVESTIGACIÓ

En el cas de projectes que continguen un component específic d'investigació per al desenrotllament, la puntuació obtinguda en el bloc A serà fins a 25 punts, els criteris descrits en el bloc B ponderaran un 80 %, és a dir, fins a 60 punts. Per a aconseguir la puntuació final, s'avaluarà el bloc C fins a 15 punts, amb els criteris específics següents:

	
	puntuació

	-Pertinència. La proposta d'investigació presenta amb detall els antecedents i justifica de manera completa la seua pertinència i valor afegit en el context de la investigació i els estudis per al desenrotllament en què s'emmarca, proposant un equip investigador qualificat i rellevant en l'àmbit d'investigació proposat. Es valorarà:
– Solidesa dels antecedents de la investigació proposada i qualitat de la justificació de la proposta formulada.
– Experiència i rellevància de l'equip investigador proposat.
	
Fins a 3 punts

	-Eficàcia. Els objectius i resultats de la investigació es definixen amb detall i concreció, estan ben dimensionats, i el seu assoliment és viable en el marc temporal i de recursos establit, i la seua formulació facilita l’avaluabilitat de la proposta. Es valorarà:
– La qualitat, detall i concreció dels objectius i resultats esperats de la investigació.
– La viabilitat tècnica i pressupostària de la proposta formulada.
	
Fins a 3 punts

	-Eficiència. L'enfocament metodològic i el pla de treball adoptats es descriuen de manera completa, establint amb detall i concreció les principals hipòtesis de partida, les fases de la investigació, la seua temporalitat, així com els instruments de seguiment i avaluació. Es valorarà:
– Qualitat cientificotècnica de la proposta formulada.
– Nivell de concreció i pertinència dels instruments de seguiment i avaluació.
	
Fins a 3 punts

	-Coherència. La proposta presentada explica amb detall la manera en què la investigació contribuirà a l'assoliment dels resultats del projecte de desenrotllament en què s'emmarca, i és coherent amb el marc d'objectius i resultats establits en el Pla director de la cooperació valenciana al desenrotllament vigent. Es valorarà:
– Complementarietat de la investigació amb el projecte de desenrotllament presentat i la seua contribució a l'assoliment dels resultats formulats en este projecte.
– Alineació de la proposta d'investigació amb el marc estratègic de la Generalitat Valenciana en matèria de cooperació internacional al desenrotllament.
	
Fins a 3 punts

	- Sostenibilitat. La proposta presentada descriu són detall i concreció les activitats de difusió i disseminació del coneixement generat que es proposa dur a terme i els resultats esperats d'estes, i explica el mode en què estos resultats podran ser replicats en altres contextos i programes de desenrotllament. Es valorarà:
– Qualitat dels instruments i activitats proposades per a la disseminació, més enllà de la duració del projecte, del coneixement generat.
– Impacte previst dels resultats en l'àmbit de la cooperació al desenrotllament.
	
Fins a 3 punts

